37. ΑΠΟΦΑΣΙΣ ΥΠΟΥΡΓΩΝ ΕΣΩΤΕΡΙΚΩΝ  ΚΑΙ ΟΙΚΟΝΟΜΙΚΩΝ Αριθ. 56840 της 29 Μαϊου / 10 Ιουλ.  1964 (ΦΕΚ Β' 262) Περί εφαρμογής της υπ' αριθ. 19/1964 αποφάσεως του Δ.Δ.Δ.Δ. Αθηνών "περί αυξήσεως των γενικών κατωτάτων ορίων βασικών μισθών και ημερομισθίων και καθιερώσεως της παροχής επιδόματος αδείας εις τους ιδιωτικούς υπαλλήλους και εργάτας απάσης της Χώρας" επί του επί συμβάσει εργασίας ιδιωτικού δικαίου προσωπικού των Νομαρχιακών Ταμείων. Έχοντες υπ' όψιν : 1.Το άρθρ. 3 του από 8/13 Μαϊου 1957 Β.Δ/τος περί ορισμού και διαρθρώσεως θέσεων προσωπικού των κατά το Ν.Δ. 3620/1956 Νομαρχιακών Ταμείων ως τούτο ετροποποιήθη και συνεπληρώθη διά των υπ' αριθ. 495/1960 και 582/1961 Β.Δ/των. 2.Την υπ' αριθ. 658/1961 πράξιν του Υπουργικού Συμβουλίου δι' ης παρεσχέθη η έγκρισις προσλήψεως παρ' εκάστω Νομαρχιακώ Ταμείω του εν τοις ως άνω Β.Δ/σι οριζομένου προσωπικού επί σχέσει εργασίας ιδιωτικού δικαίου. 3.Την υπ' αριθ. 48171/21.9.57 κοινήν απόφασιν των Υπουργών Εσωτερικών και Οικονομικών περί καθορισμού των όρων προσλήψεως και των αποδοχών του κατά το άρθρ. 3 του από 8/13.5.57 Β.Δ/τος, επί συμβάσει εργασίας ιδιωτικού δικαίου προσωπικού των Νομαρχιακών Ταμείων (ΦΕΚ 272/1957 τεύχος Β'). 4.Την υπ' αριθ. 10/1964 απόφασιν του Δευτεροβαθμίου Διαιτητικού Δικαστηρίου Διαφορών (ΔΔΔΔ) Αθηνών "περί αυξήσεως γενικώς των κατωτάτων ορίων βασικών μισθών και ημερομιθσίων και καθιερώσεως της παροχής επιδόματος αδείας εις τους ιδιωτικούς υπαλλήλους και εργάτας απάσης της Χώρας "δημοσιευθείσαν εις το υπ' αριθ. 145 τεύχος Β' της 23.4.1964 φύλλον της Εφημερίδος της Κυβερνήσεως. 5.Την υπ' αριθ. 33182/1993 της 22.4.1964 απόφασιν του Υπουργού Εργασίας "περί κηρύξεως εκτελεστής της προμνησθείσης αποφάσεως του Δ.Δ.Δ.Δ. Αθηνών. 6.Ότι συμφώνως προς την προμνησθείσαν υπ' αριθ. 48171/1957 κοινήν απόφασιν διά την εφαρμογήν της εν λόγω υπ' αριθ. 10/1964 αποφάσεως διαιτησίας επί του επί συμβάσει εργασίας ιδιωτικού δικαίου προσωπικού των Νομαρχιακών Ταμείων απαιτείται προηγουμένη έγκρισις ημών, αποφασίζομεν: Εγκρίνομεν την από της ισχύος αυτής (1η Ιαν. 1964) εφαρμογήν της υπ' αριθ. 10/1964 αποφάσεως του Δ.Δ.Δ.Δ. Αθηνών "περί αυξήσεως των γενικών κατωτάτων ορίων βασικών μισθών και ημερομισθίων και καθιερώσεως της παροχής επιδόματος αδείας εις τους ιδιωτικούς υπαλλήλους και εργάτας απάσης της Χώρας" επί του επί συμβάσει εργασίας ιδιωτικού δικαίου προσωπικού των Νομαρχιακών Ταμείων, του οριζομένου εις τα προμνησθέντα Β.Δ/τα. Η παρούσα δημοσιευθήτω διά της Εφημερίδος της Κυβερνήσεως. Η υπ' αριθ. 10/1964 αποφ. Δ.Δ.Δ.Δ. Αθηνών παρατίθεται εν τόμ. 15Α σελ. 8, 27. 